**הסכם לתשלום שכ"ט שנערך ביום \_\_\_\_ 2023**

בין: \_\_\_\_\_\_\_\_\_\_\_, עו"ד, ע.מ. \_\_\_\_\_\_\_\_\_\_\_

מרח' \_\_\_\_\_\_\_\_\_\_\_, ת"א

טל': 03-0000000 דוא"ל: gmail@gmail.com

להלן יחד ולחוד: "**עוה"ד**"

לבין:

להלן: "**הלקוח/ות**"

הואיל והלקוח פנה לעוה"ד לקבלת ייעוץ משפטי בקשר לעניינים שונים הנוגעים לייצוג משפטי וטיפול משפטי כנגד עו"ד ציון נחום, ובנוגע לעסקת מכר ללא תמורה שבין הלקוח לילדיו.

והואיל והוסכם בין הצדדים כי עוה"ד בעצמם ו/או באמצעות מי ממשרדם יפעלו לביצוע הפעולות והמטלות שלהלן;

והואיל והצדדים מעוניינים להסדיר את תנאי ההתקשרות ביניהם בכתב;

1. **מהות הטיפול המשפטי**:
2. המשך מו"מ עם \_\_\_\_\_ – ועריכת הסכם פשרה;
3. מו"מ עם \_\_\_\_\_\_\_\_\_\_\_\_ועריכת הסכם פשרה;
4. רישום זכויות הלקוח לגבי הדירה בבני ברק ובצפת (בפנקסי רישום המקרקעין/החברה המשכנת)
5. הכנת מסמכי עסקה מתוקנים לעסקת המכר (ללא תמורה) בין \_\_\_\_\_\_\_\_\_\_\_\_\_\_\_ לבין הלקוח;
6. **שכר הטרחה המוסכם:**

הלקוח מתחייב בזאת לשלם לעוה"ד שכר טרחה בסך \_\_\_\_\_\_\_\_\_\_\_\_\_\_ ₪ בתוספת מע"מ כדין.

הלקוח ישלם במעמד חתימת הסכם זה, מקדמה בסך \_\_\_\_\_\_\_\_\_\_ ₪ בתוספת מע"מ וכן המחאה נוספת בסך \_\_\_\_\_\_\_\_\_\_\_ ₪ בתוספת מע"מ ליום \_\_\_\_\_\_\_\_\_\_\_. שכר הטרחה לא יהיה מותנה בהיקף שעות העבודה. הלקוח לא יידרש לשלם שכ"ט נוסף ככל והטיפול המשפטי יארך מעבר ל-100 שעות העבודה הצפויות לשם השלמת הטיפול המשפטי.

1. **הוצאות והחרגות**

אגרות, שליחים, מתורגמן ו/או חו"ד, תמלולים, חוקרים, והוצאות פנים ו/או חוץ משרדיות לרבות הוצאות נסיעה, שיחולו על הלקוח ככל שאלו יידרשו. הוצאות אלו ישולמו עם דרישת עוה"ד עד 3 ימי עסקים.

1. **שעות פעילות ותקשורת:**
   1. השירות המשפטי יינתן בין השעות 09:00 ל-17:00 בין הימים א' עד ה' בלבד (למעט בערבי חג, ימי חג וחול המועד).
2. **הפסקת ייצוג:**
   1. אי תשלום איזה מהתשלומים הנזכרים בהסכם זה, יקנה לעוה"ד זכות התפטרות מייצוג מידית, וזאת מבלי לגרוע מזכותו להיפרע מכל סכום המגיע לו עד אותו שלב.
   2. ביטול ייפוי כח לח"מ ייעשה רק בהודעה בכתב חתומה לכתובת משרד עורך הדין הכולל אישור מסירה או לדוא"ל הנזכר בכותרת הסכם זה, הכולל אישור משלוח וקריאה.
3. **סמכות שיפוטית עניינית ומקומית בלעדית:**
   1. מובהר ומוסכם בזאת כי עוה"ד זכאי יהיה לפתוח בהליך תביעה/גביה מול הערכאות בגין כל סכום שלא שולם, אולם מקום שהלקוח יעלה טענות הגנה או סכסוך בפני אותה ערכאה יעבור המשך בירור ההליך לבוררות בלבד. הזכות לפנות לערכאות אזרחיות הינה לפי סמכות מוסכמת למחוז תל אביב או מרכז. ההליך יתנהל בדלתיים סגורות. הליך תביעה מטעם הלקוח נגד עוה"ד יתנהל באופן בלעדי בפני בורר. ההליך יתנהל בדלתיים סגורות. הלקוח מודיע ומסכים בזאת באופן בלתי חוזר כי אי תשלום איזה מתשלומי שכ"ט הבורר על ידו במועד אשר נקבע (או באיחור העולה על 3 ימי עסקים) יהיה בו כדי לקבוע כי הלקוח ויתר על מלא טענותיו ולמתן פסק דין הדוחה תביעתו. הבורר לא יתנה או יגרע מהסכמה זו. הליך הבוררות יתנהל בפני בורר דן יחיד שימונה ע"י יו"ר המועצה הארצית של לשכת עורכי הדין בישראל לפי התנאים המתלים המוסכמים להלן:
      1. הבורר יהיה עו"ד בעל וותק של 10 שנים לפחות או שופט בדימוס. הבורר יהיה בעל ניסיון קודם של 10 בוררויות קודמות לפחות (לא חל על שופט בדימוס). הבורר יהיה כפוף לדיני האתיקה לשופטים תשס"ז- 2007 וכן לכללי האתיקה בבוררות במוסד הישראלי לבוררות עסקית של איגוד לשכות המסחר. מקום הבוררות מחוז ת"א. ההליך יתנהל בדלתיים סגורות. הדיון יהיה לפי הדין המהותי. פסה"ד ינומק ולא יעלה על 10 עמודים.
      2. הצדדים מסכימים כי תחול חובה על הבורר לסיים הליך הבוררות תוך 3 חודשים מיום הודעת מינויו כתנאי למינויו. באופן מקדמי יישאו הצדדים בחלקים שווים בשכר הבורר. הלקוח מודיע ומסכים בזאת באופן בלתי חוזר כי אי תשלום שכ"ט הבורר ע"י הלקוח במועד אשר נקבע יהיה בו כדי לקבוע כי הלקוח ויתר על מלא טענותיו ובכך לאשר מתן פס"ד לטובת עוה"ד למלוא דרישתו. הבורר לא יתנה או יגרע מהסכמות אלו. הסדר זה מהווה "הסכם בוררות" לכל דבר ועניין.
4. **כללי ושונות**:
   1. מוסכם בזאת כי עוה"ד מחזיק ויחזיק רק העתקים ב PDF של המסמכים אשר יקבל מהלקוח או מכל צד ג' וכך גם מסמכים אשר יערוך. לא תהיה חובה על עורך הדין להחזיק העתקים מודפסים של החומר המשפטי. מסמכי מקור ישמרו אצל הלקוח בלבד. העתקי המסמכים ישלחו בשוטף אל הלקוח בדוא"ל. עם סיום הטיפול המשפטי או הפסקתו, יהיה זכאי הלקוח לבקש העתק נוסף של המסמכים ב PDF ובלבד שבקשה זו תעשה זאת עד 90 יום מיום סיום/הפסקת הייצוג בכתב. העתק המסמכים ב PDF ישלחו אל כתובת הדוא"ל של הלקוח הרשומה בהסכם זה. מוסכם בזאת כי לא תהיה חובה נוספת על עורך הדין לשמירת חומר ארכיוני למעלה מ 90 יום מיום סיום/הפסקת הטיפול.
   2. למניעת כל ספק הוסבר ללקוח, והלקוח אישר שהבין היטב והסכים, כי שכר הטרחה הנקוב בהסכם זה אינו תלוי מן המינימום או המקסימום הקבוע בכללי לשכת עורכי הדין (התעריף המינימלי המומלץ), התש"ס - 2000 וכי שכר הטרחה גם לאו דווקא מגלם התנאים המקובלים לגבי השירות המבוקש אצל כלל עורכי הדין או אצל עורך הדין עצמו במקרים אחרים, וניתן היה אולי להשיג שירותים דומים בתנאים נוחים יותר במשרדי עורכי דין אחרים. מוסכם בזאת כי כל השגה או טענה מטעם הלקוח, עליו להעלותם בכתב בזמן אמת אל עוה"ד. הצדדים מסכימים הדדית כי כל דרישה, טענה, השגה, תביעה או תלונה תתיישן ותפקע בחלוף 12 חודשים מיום סיום/הפסקת הייצוג/טיפול משפטי (על אף כל דין). חלוף תקופת הטיעון המוסכמת תהווה מחילה וויתור. הסכמה זו הינה בלתי חוזרת.
   3. הלקוח נותן בזאת הסכמתו הבלתי חוזרת לעו"ד לקזז מכל יתרת זכות אשר תעמוד לזכותו מכל תקבול שהוא אשר יגיע לידי עוה"ד מכל צד שהוא בכל הליך שהוא כנגד כל יתרת חוב אשר תעמוד ללקוח בגין שכ"ט ו/או הוצאות בהם חייב הלקוח עפ"י הסכם זה ו/או עפ"י כל חשבון עסקה אשר יוצא ללקוח בגין שירותים משפטיים אשר יינתנו ללקוח גם אם הם למעלה מהסכם זה.
   4. הצדדים מסכימים כי כתובתם המצוינת לעיל הינה הכתובת הרשמית והמחייבת לכל הודעה ותכתובת או הליך.
   5. כל שינוי להסכם זה יערך בכתב בלבד.

**ולראיה באו הצדדים על החתום:**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_, עו"ד |  | \_\_\_\_\_\_\_\_\_\_\_\_\_\_\_\_\_  הלקוח |