**דוגמאות לסעיפים ספציפיים בהסכמי ממון**

**גידול בזכויות בדירה**

**ג. דירת המגורים שבבעלותו של צד א' ב**

18. 18.1 חרף ההבחנה שביצעו הצדדים בין נכסים מקוריים לנכסים משותפים, הצדדים מצהירים כי נכון למועד חתימת הסכם זה, בבעלותו של האיש דירה ב , הידועה כגוש חלקה , תת חלקה ("**דירת האיש**"), שדינה כדין נכס מקורי.

18.2 מוצהר בזאת במפורש, שפרט להסכמות אליהן הגיעו הצדדים, כמפורט בסעיף 19 להלן, השקעת כספים משותפים בדירת האיש מיום אישור הסכם זה ואילך לא תקנה לצד ב' זכויות נוספות, מעבר לזכויות שקבעו הצדדים במסגרת הוראות הסכם זה.

18.3 כן מוצהר בזאת במפורש, שפרט להסכמות אליהן הגיעו הצדדים, כמפורט בסעיף 19 להלן, מספר השנים שיתגוררו הצדדים וילדיהם בדירת האיש לא יהוו שיקול ולא יקנו לצד ב' זכויות נוספות, מעבר לזכויות שקבעו הצדדים במסגרת הוראות הסכם זה.

19. מוסכם על הצדדים, כי למרות ההבחנה שבהסכם זה בין נכסים מקוריים לנכסים משותפים, ביחס לדירת האיש, יחול ההסדר כמפורט להלן:

19.1 החל ממועד הנישואין ועד למתן הודעת הפירוד, תצבור האישה זכויות בגובה 2.5% מחלקו של האיש בדירתו, בעבור כל שנת נישואין ועד לחו"ח מועד הפירוד.

19.2 הצדדים מסכימים במפורש כי עד למועד חתימת הסכם זה צברה האישה זכויות בדירת האיש בגובה של 20%. ממועד חתימת הסכם זה ואילך, יחול האמור בסעיף 19.1 לעיל, ובכפוף לכך שתקרת זכויות האישה בדירה לא תעלה בכל מצב על 50% מהזכויות בדירה, כך שעל בסיס רצונם וכוונתם המשותפת של הצדדים להמשיך ולחיות יחדיו עוד שנים ארוכות, חלקו של כ"א מהצדדים לא יעלה על 50%.

19.3 לצורך הבטחת זכויות האישה בדירה, והקנייתן בעתיד לטובת ילדיהם של הצדדים, מוסכם כי לאחר אישור הסכם זה זכאית האישה שתירשם הערת אזהרה בלשכת המקרקעין בדבר קיומו של ההסכם.

19.4 בנוסף, על מנת למנוע קיפוח חו"ח מזכויותיו של מי מהם, הצדדים מסכימים במפורש כי לא ניתן לשעבד יותר מ 20% משוויה של הדירה, כשלשם כך תידרש הסכמת שני הצדדים בכתב.

20. 20.1 במקרה של מתן הודעת פירוד ע"י מי מהצדדים, בתוך 30 ימים יזמינו הצדדים שמאי מוסכם, שיעריך את שווי דירת איש, יעריך את גובה דמי השימוש הראויים החודשיים ובהתאם להוראת ס' 19 לעיל יקבע את חלקו של כל אחד מהצדדים, לאחר ניכוי כל ההוצאות והחיובים (כדוגמת מס שבח, היטל השבחה, דמי תיווך, שכ"ט עו"ד וכיוצ"ב) ("**התמורה**"). בהיעדר הסכמה על זהות השמאי, מוסכם בין הצדדים שעוה"ד יהונתן קניר ייקבע את זהות שמאי המקרקעין כשעלות שכר השמאי תשולם על ידי הצדדים בחלקים שווים ביניהם.

20.2 בכפוף לשמירת זכויותיה של צד ב' על פי הוראות פרק זה בהסכם, לצד א' תהא זכות הראשונים לקבלת החלטות בעניין דירתו, לרבות בנושא מכירת דירתו.

20.3 בתוך 60 ימים ממועד מתן חוות דעת השמאי, יעביר צד א' לצד ב' את התמורה בעבור חלקה בנכס. היה וצד א' הודיע כי הוא לא יכול / לא מעוניין לרכוש את חלקה של צד ב', תצא הדירה למכירה ברבים, לכל המרבה במחיר, כשתמורתה תחולק בין הצדדים בהתאם לאמור בס' 19 לעיל.

20.4 היה וצד ב' לא קיבלה את תמורת חלקה במועד ו/או באם הדירה לא נמכרה ברבים בתוך 150 ימים ממועד קבלת חוות דעת השמאי, רשאי כל אחד מהצדדים לעתור למינויו של כונס נכסים, לצורך מכירת הדירה.

מוסכם ומוצהר שפניית מי מהצדדים בבקשה למינוי כונס נכסים דינה כעתירה מוסכמת לביצוע הוראות הסכם זה בהתאם לסעיף 7 לחוק בית המשפט לענייני משפחה, תשנ"ה -1995, כשפנייתו של מי מהצדדים תחייב את הצדדים יחדיו. הוראה זו הנה הוראה מהותית בהסכם, שאין מי מהצדדים רשאי לשנותה, אלא בהסכמה בכתב בלבד.

20.5 ככל והצדדים יגורו בדירה, בחלוף 90 ימים ממועד מתן הודעת הפירוד, היה ומי מהצדדים עזב את הדירה ועבר למגורים בדירה אחרת, זכאי הצד שעזב את הדירה לדרוש מהצד שנותר להתגורר בדירה דמי שימוש ראויים, כשמוסכם שהערכת השמאי ביחס לדמי השימוש תחייב את הצדדים כסכום סופי.

20.6 צד ב' מצהירה ומאשרת שכחלק מהסכמותיהם של הצדדים ביחס לדירת האיש, היא מתחייבת שבתמורה שתקבל מדירת האיש תרכוש על שמה ולבעלותה דירה למגוריה או לשימושה בלבד.

**תמורה כלכלית לאורך שנות הנישואים**

**ה. התחייבויות כספיות של צד א' כלפי צד ב'**

**התחייבויות כספיות של צד א' כלפי צד ב' לעת פקיעת הנישואין ע"י גירושין או פטירה**

26. 26.1 בסמוך לאחר הנישואין, יקימו הצדדים חשבון בנק משותף אליו יפקידו הצדדים את כספי חתונתם, בהם יוכלו הצדדים לעשות שימוש באופן שווה כאוות נפשם.

26.2 ממועד אישור הסכם זה וכל עוד הצדדים חיים תחת קורת גג אחת ולא ניתנה הודעת פירוד על ידי מי מהם, מתחייב לשלם את כל הוצאות החזקת ואחזקת משק ביתם של הצדדים כולל שכ"ד, דמי עוזרת בית וכו'.

26.3 כמו כן, כל זמן שהצדדים חיים יחד תחת קורת גג אחת ולא ניתנה הודעת פירוד, ישלם עבור הוצאות הרכב השייך לכל אחד מהצדדים.

26.4 למען הסר ספק יובהר, כי הסכם זה אינו עוסק במזונות ילדים. אולם מבלי לגרוע מהאמור מתחייב לשאת בהוצאות הילדים המשותפים של הצדדים – ככל שיהיו – על מנת לאפשר לילדים את רמת החיים לה הורגלו בטרם הפרידה, ומבלי לפגוע בכלליות האמור תשלומים כדלקמן:

* + 1. הוצאות רפואיות חריגות מכל מין וסוג שהוא שאינן מכוסות ואינן מסופקות במסגרת הביטוח הרפואי בקופת החולים;
    2. הוצאות חינוך מכל מין וסוג שהוא;
    3. מימון מטפלת/צהרון;

27. 27.1 הצדדים להסכם קובעים בזאת, כי במידה ובמהלך ארבע השנים הראשונות ממועד אישור הסכם זה ניתנה הודעת פירוד על ידי מי מהצדדים (להלן: "**השלב הראשון**"), יחולו כל ההוראות המפורטות בפרקים א – ד לעיל, כך שאין ולא תהא ביניהם כל חבות לאיזון משאבים ביניהם, לא יהיה כל חיוב בתשלום מזונות זה כלפי זו וכי כל צד מהצדדים להסכם יזון עצמו ממקורותיו ומאמצעיו לפי יכולתו, ללא תלות וקשר עם הצד השני. כן מוותרים הצדדים על כל טענה ו/או תביעה רכושית ו/או כספית ו/או תביעת מזונות גם בגין שינוי נסיבות בעתיד אשר ייגרם וזאת מכל סיבה שהיא.

27.2 לאור האמור לעיל, מצהיר בזאת צד א', שבתקופת השלב הראשון, אין לו זכות כלשהיא, כספית ו/או רכושית מאת צד ב', בהווה או בעתיד, וכי אינו זכאי לקבלת מזונותיו מצד ב' ו/או מעיזבונה.

27.3 לאור האמור לעיל, מצהירה בזאת צד ב', שבתקופת השלב הראשון, אין לה זכות כלשהיא, כספית ו/או רכושית מאת צד א', בהווה או בעתיד, וכי אינה זכאית לקבלת מזונותיה מצד א' ו/או מעיזבונו. ככל שצד ב' תבקש להתגרש וצד א' לא ישתף פעולה עם הליכי הגירושין יבוטל ויתורה של צד ב' על מזונותיה.

27.4 הצדדים מצהירים וקובעים בזאת, כי גם אם בפועל ינהלו את התשלומים באופן שונה מההוראות הנ"ל, אזי אין בכך כדי ליצור חיוב במפורש ו/או מכללא השונה מהוראות הסכם זה, ורק אישור מפורש בכתב של שני הצדדים יש בו כדי לשנות מהוראות הסכם זה.

28.2 הצדדים להסכם קובעים בזאת, כי היה וניתנה הודעת פירוד על ידי מי מהצדדים בחלוף חמש שנים ועד עשר שנים ממועד אישור הסכם זה, מתחייב צד א' לשלם לצד ב', בתוך 90 ימים ממועד מתן הודעת הפירוד תשלום חד פעמי בסך של 300,000 ₪ (שלוש מאות אלף ₪) במכפלה של מספר שנות הזוגיות/הנישואין ממועד אישור הסכם זה ועד למועד הודעת הפירוד או פטירתו של חו"ח.

28.3 הצדדים להסכם קובעים בזאת, כי בחלוף 10 שנים ממועד אישור הסכם זה ניתנת הודעת פירוד על ידי מי מהצדדים, מתחייב צד א' לשלם לצד ב' בתוך 90 ימים ממועד מתן הודעת הפירוד סכום חד פעמי של 400,000 ₪ ( ארבע מאות אלף ₪) במכפלה של מספר שנות הזוגיות/הנישואין ממועד אישור הסכם זה ועד למועד הודעת הפירוד או פטירתו של חו"ח.

28.4 למען הסר ספק, הסכומים האמורים בסעיפים 28.1-28.3, **אינם** סכומים מצטברים, כשהסכום הסופי ייקבע בהתאם לתקופת החיים המשותפת והם ישולמו ע"י ל תוך 90 ימים מהודעת הפירוד, כאשר מוסכם שסכום זה מהווה תשלום סופי ומוחלט לסילוק כל טענותיה של צד ב' ולסילוק כל טענה של צד א' ביחס לכל תביעה ו/או טענה ו/או זכות הנובעת מתקופת חייהם המשותפים של הצדדים, וזאת מבלי לפגוע בזכויותיה של מכוח צוואה ו/או חוק הירושה. יובהר – במקרה שחו"ח ילך לבית עולמו, התשלומים המפורטים לעיל ישולמו ל כחוב מהעיזבון במסגרת הסדר רכושי.

29. הסכום המפורט בסעיף 28 לעיל, צמוד למדד יוקר המחייה בסיסו מדד אוגוסט 2021 לעומת המדד הידוע ליום התשלום בפועל.

**התחייבות צד א' כלפי צד ב' לרכישת נכס לעת פקיעת הנישואין ע"י גירושין או פטירה במצב בו נולד לצדדים צאצא**

32. 32.1 הצדדים להסכם קובעים בזאת, כי היה ובחלוף שש שנים ממועד אישור הסכם זה או ממועד בו יש לצדדים לפחות צאצא אחד, לפי המוקדם מביניהם, וניתנה הודעת פירוד על ידי מי מהצדדים, מתחייב צד א' לממן / לרכוש לצד ב' נכס מקרקעין למגורים ו/או כהשקעה, על שמה ולבעלותה הבלעדית של צד ב', בשווי כולל של 4 מיליון ₪ (ארבעה מליון ₪) בעיר תל אביב או בעיר הרצליה, וזאת בתוך 270 יום ממועד מתן הודעת הפירוד, ובנוסף לסכומים המפורטים בסעיף 28 לעיל.

32.2 מוסכם שסכום זה, במאוחד עם ההתחייבות הנקובה בס' 28 לעיל מהווה תשלום סופי ומוחלט לסילוק כל טענותיה של צד ב' ולסילוק כל טענה של צד א' ביחס לכל תביעה ו/או טענה ו/או זכות הנובעת מתקופת חייהם המשותפים של הצדדים, לרבות ביחס להסדרי הרכוש ו/או המזונות שביניהם, וזאת מבלי לפגוע בזכויותיה של מכוח צוואה ו/או חוק הירושה . יובהר – במקרה שחו"ח ילך לבית עולמו, התשלום המפורט לעיל ישולם ל כחוב מהעיזבון במסגרת הסדר רכושי.

**ויתור על מזונות בן זוג**

**ו. חיובי מזונות**

33. 33.1 הצדדים להסכם קובעים בזאת, כי פרט להתחייבויות שקיבל צד א' כלפי צד ב' בהוראות פרק ה' להסכם זה, אין ולא תהא ביניהם כל חבות לתשלום מזונות זה כלפי זו, לרבות מזונות משקמים ו/או מזונות אזרחיים ו/או כל חיוב כספי אחר, וכי כל צד מהצדדים להסכם יזון עצמו ממקורותיו, מנכסיו ומאמצעיו לפי יכולתו, ללא תלות וקשר עם הצד השני. כן מוותרים הצדדים על כל טענה ו/או תביעה לתשלום מזונות גם בגין שינוי נסיבות בעתיד אשר ייגרם וזאת מסיבה כלשהיא.

33.2 לאור האמור לעיל מצהירה בזאת צד ב', שאין לה זכות כלשהיא לתשלום מזונותיה מאת צד א', בהווה או בעתיד, וכי אינה זכאית לקבלת מזונותיה מצד א' ו/או מעיזבונו, והוא הדין לגבי צד א'.

33.3 הצדדים ינהלו את משק ביתם לפי שיקול דעתם, אולם הינם מצהירים וקובעים בזאת, כי גם אם בפועל ינהלו את משק הבית באופן שונה מההוראות שבהסכם זה, אזי אין בכך כדי ליצור חיוב במפורש ו/או מכללא השונה מהוראות הסכם זה ורק אישור מפורש בכתב של שני הצדדים יש בו כדי לשנות מהוראות הסכם זה.

33.4 כן מוסכם ומוצהר, שבכפוף למילוי הסכמות הצדדים בהסכם זה, כולל מתן ג"פ ע"י צד א', מוותרת צד ב' מיום אישור הסכם זה על קבלת כל תשלום ו/או חיוב אחר הנובע מקשר הנישואין, כולל תשלום מזונות.

**ויתור על טענת מוניטין**

**תשלום איזון – לפיצוי בגין פערי הכנסות, טענות לנכסי קריירה וליכולות עודפות**

41. מוסכם על הצדדים כי לשם איזון כלל טענותיהם הרכושיות של הצדדים, תשלם האישה לידי הבעל סכום חד פעמי בסך 225,000 ₪, כאשר תשלום האיזון ישולם לבעל מתוך חלקה של האישה ביתרת התמורה כהגדרתה לעיל.

42. מוסכם כי כנגד תשלום הסך של 225,000 ₪ שהאישה תשלם לבעל מתוך חלקה ביתרת תמורת דירת המגורים, אין למי מהצדדים עוד דרישה ו\או טענה זה כלפי זה, ביחס לפערי הכנסות, מוניטין אישי, פוטנציאל הכנסות, נכסי קריירה ו/או כל טענה לקיומו של נכס בלתי מוחשי נוסף.

**ויתור הדדי על טענות וזכויות בעניין מוניטין אישי**

16. הצדדים מוותרים על כל טענה בעניין המוניטין האישי של בן הזוג האחר ואין למי מהם כל טענה בעניין זה ובעניין כושר השתכרותו של האחר.

17. הצדדים מוותרים הדדית על כל טענה ו/או דרישה ביחס לפערי הכנסות ו/או פוטנציאל הכנסות ו/או למוניטין אישי ו/או עסקי ו/או כושר השתכרות ו/או נכסי קריירה שיצברו במהלך החיים המשותפים.

**זכויות סוציאליות, פנסיוניות, ביטוחיות, תגמולים בגין עבודה ויגיע כפיים וכן זכויות עתידיות**:

* 1. כל צד יוותר הבעלים הבלעדיים של כלל זכויותיו הסוציאליות, מכל מין וסוג שהוא, לרבות קרן השתלמות, פנסיה, פיצויי פיטורין, קופות גמל, תוכניות חסכון, זכויות ביטוחיות, מניות, מוניטין ונכסי קריירה וכדו', בין אם הצטברו על שם/לטובת מי מהצדדים עד מועד האיזון ובין אם לאחריו, לרבות זכויות עתידיות, מכול מין וסוג שהוא אשר יגיעו בעתיד למי מהצדדים, ו/או שהצטברו ע"י מי מהצדדים מעבודתו (להלן: **"הזכויות הסוציאליות"**).
  2. הצדדים מצהירים כי כל אחד מהם מודע להיקף זכויותיו הסוציאליות של משנהו ומוותר על כל טענות בהקשר זה.

**התייחסות לאופציות בחברת הייטק**

**ה. חלוקת זכויות בחברות הזנק**

**החברה**

27. האישה מצהירה בזאת כי לה אחזקות בחברת , המאוגדת תחת דיני מדינה , (**"החברה"**), וכי נכון למועד חתימת הסכם זה, עומדות אחזקותיה בחברה על סך מניות בכורה א' (Series A Prefererd Stock), ע.נ. מניות רגילות (Common Stock) ע.נ $ וכן אופציות לרכישת מניות רגילות ע.נ $ (להלן: **"האחזקות בחברה"**).

לבעל תהיינה זכויות כאמור בהסכם זה ביחס לחלק מסוים ומוגדר מתוך האחזקות בחברה של האישה ומעבר לזכויותיו אלו, אשר יוחזקו בידיה הנאמנות של האישה עד למימושן, אין ולא תהיינה לבעל שום טענות ו/או דרישות ו/או תביעות ביחס לכל זכות אחרת ו/או נוספת הקיימת לאישה בחברה ו/או הנוגעת במישרין או בעקיפין לחברה.

יובהר עוד כי המונח "אחזקות בחברה" בשימושו בהסכם זה יכלול אך ורק את האחזקות בחברה של האישה כפי שהן במועד חתימת הסכם זה, ולבעל לא תהיינה כל זכויות ביחס למניות או אופציות שתוקצינה או זכויות שתינתנה לאחר מועד חתימת הסכם זה.

**זכויותיו של הבעל ביחס לאחזקות בחברה של האישה**

28. מוסכם בזאת בין הצדדים כי לאחר חתימת הסכם זה, הבעל יהיה זכאי לקבל את חלקו היחסי, כמפורט בס' להלן, מכל תקבול שישולם לאישה ו/או שיגיע לאישה בגין האחזקות בחברה (להלן: **"אירוע מימוש"**). למען הסדר ספק, מובהר כי תקבול כאמור אינו כולל תשלומים הנובעים מדמי ניהול או משכורת או זכויות סוציאליות וכן אינו כולל תשלומים שישולמו לאישה בגין אופציות שהבשילו או הוענקו או מניות שהוקצו או זכויות שניתנו לאחר מועד חתימת ההסכם.

29. מוסכם כי, במקרה בו האישה תמכור את מלוא ו/או חלק מהאחזקות בחברה עד ליום 31.12.2017, הבעל יקבל 50% מכל זכות ו/או תמורה ו/או טובת הנאה שתתקבל בגין מימוש זה.

30. מוסכם בזאת, כי החל מיום 1.1.2018 ואילך חלקו היחסי של הבעל יפחת ויעמוד על שיעור של 40% מן התקבול המגיע לאישה מאירוע המימוש, כאשר האישה תקבל 60% הנותרים.

32. מוסכם ומוצהר כי האישה תחזיק את זכויות הבעל בנאמנות, כנאמן וכשלוח של הבעל, עד מימוש מלוא האחזקות בחברה בהתאם לאמור להלן (**"תקופת הנאמנות"**). במקרה של מימוש חלקי של האחזקות בחברה– תפקע הנאמנות בנוגע לזכויות שמומשו.

33. מוצהר בזאת כי מנגנון זה, לפיו זכויותיו של הבעל ביחס לאחזקות בחברה נשארות במסגרת אחזקותיה של האישה בחברה ולא באות לידי ביטוי בדרך של העברת חלק מן האחזקות בחברה ע"ש הבעל, נקבע משיקולי הצדדים, הן על מנת לאפשר לאישה ליהנות לבדה מהמאמץ הנפרד שתעשה בחברה לאחר חתימת הסכם זה, לרבות במטרה להגן ולשמר את מעמדה וכוחה של האישה כבעלת מניות בחברה ובכך אף להגן על השווי הכולל של האחזקות בחברה, מבלי לגרוע מזכויותיו של הבעל ביחס לאחזקות בחברה. מוסכם ומוצהר כי הבעל זכאי אך ורק לשווי חלקו היחסי כמפורט לעיל.