**הסכם חיים משותפים**

שנערך ונחתם **ב**  ביום תשע"ח - **-** לחודש **---** שנת **----**

במשרד ארתור שני – -----------------------------

בין: מר. **---- ----**, ת.ז. **---------** (להלן: "**----**")

לבין: מר. **---- -----**, ת.ז. **---------** (להלן: "**----**")

שניהם מתגוררים ב-------

**הואיל:** ו**----** ו**----** (להלן: "**הצדדים**" או "**בני הזוג**") שניהם פנויים ורווקים, הכירו זה את זה בחודש **------ ----** (להלן: "**תחילת הקשר**"), ומעוניינים להסדיר את ענייניהם הרוכשים, הממוניים והסדרי חייהם המשותפים בצורה הוגנת ומוסדרת ובכפוף לאמור בהסכם זה ולקראת נישואיהם ב----- ביום --------- (להלן: "**הנישואין**");

**והואיל:** והצדדים מתגוררים יחד תחת קורת גג אחת מאז ----- -----בדירה ברחוב ---------- (הידועה כתת חלקה -- בחלקה -- גוש ----, להלן: "**הדירה**"), השייכת ל----, מנהלים חיים משותפים כבני זוג ומעוניינים להסדיר את יחסי הרכוש ביניהם לקראת הנישואין, תוך התחייבות לכיבוד הדדי, שותפות והדדיות;

**והואיל:** והצדדים חפצים להסדיר את יחסיהם וענייניהם ההדדיים, הממוניים והאישיים, באמצעות הסכם זה, המסדיר את התחייבויותיהם לחיים משותפים, לרבות ענייני רכוש וממון ויחסים הדדיים ואחרים, הן לגבי חיובים וזכויות שבעבר והן שבעתיד, הן לגבי זכויות ראויות והן לגבי זכויות מוחזקות, על מנת להגן על מערכת יחסיהם הטובה, והכל כפי שיפורט להלן בהסכם זה;

**והואיל:** והצדדים מסכימים כי בכל מקרה כוונתם היא כי המשטר הרכושי אשר יחול בעניינם מיום החתונה/הנישואים יהא זה המפורט ב**חוק יחסי ממון בין בני זוג, התשל"ג-1973** (להלן: "**החוק**"), למעט הסכמה מפורשת אחרת חתומה ובכתב, בכפוף להסכם זה;

**לפיכך הוסכם והותנה בין הצדדים כדלקמן**:

1. המבוא להסכם זה מהווה חלק בלתי נפרד ממנו.
2. הכותרות לסעיפי הסכם זה נועדו לנוחות בלבד, ואין בהן כדי לשנות מתוכן סעיפי הסכם זה גופם.
3. כל שינוי ו/או תיקון ו/או ביטול הוראה מהוראות הסכם זה יהא בכתב בלבד, חתום על ידי שני בני הזוג, אצל עו"ד המתמחה בענייני משפחה.
4. בני הזוג מצהירים כי נהגו בתום לב אחד כלפי רעהו, בכל הקשור לעריכתו של הסכם זה והם מתחייבים לנהוג בתום לב זה כלפי זה בקיום הוראותיו.

**יחסי ממון ורכוש**

1. הצדדים קובעים ומגבשים בהסכם זה את מערכת החיובים הרכושיים שביניהם, והם מצהירים כי ההוראות הבאות יחולו על נכסיהם ורכושם במהלך חייהם המשותפים ו/או במקרה, עם פקיעת הקשר, ומצהירים בזאת כמפורט להלן:
   1. הצדדים מסכימים ומצהירים כי על יחסי הממון ביניהם יחול שיתוף רק בכפוף להסכם זה ולפי החוק החל מיום **הנישואין**.
   2. **רכוש נפרד**: הצדדים מצהירים ומסכימים כי הרכוש המוגדר בהסכם זה כ: (1)"**רכוש נפרד**" ו/או (2)**ירושות** ו- (3)**מתנות לרבות זכיות** שיקבל אחד מהצדדים במהלך החיים המשותפים ו-(4)**רכוש מלפני הנישואין** (להלן: "**רכוש נפרד**"), הינו רכוש השייך לבן הזוג שעל שמו הוא רשום ולא יאוזן בין הצדדים אם חלילה יפקע הקשר ביניהם.
   3. **רכוש משותף**: הצדדים מסכימים כי כל רכוש מכל מין וסוג שהוא, בארץ או בחו"ל, בין מזומנים, בין בניירות ערך, בין בפיקדונות, בין בנכסי דלא-ניידי ובין בנכסי דניידי, בין ברכוש פרטי ובין ברכוש עסקי אשר קיים לבני הזוג ו/או למי מהם בעת חתימת הסכם זה הוא של אותו צד, ואילו רכוש אשר ייצבר על ידי הצדדים במשותף ממועד הנישואין/אישור ההסכם בבית המשפט, לפי המאוחר (כד אז הפרדה רכושית), באופן מוצהר **וללא** חתימה על הסכם שיתוף ספציפי, ואשר איננו רכוש נפרד כאמור בהסכם זה - הינו רכוש המשותף לצדדים בחלקים שווים ביניהם.
   4. **איזון משאבים**: אם חס וחלילה יפקע הקשר, יבצעו הצדדים חלוקה של הרכוש שנצבר על ידם במשותף באופן הבא:
      1. כל אחד מהצדדים יישאר הבעלים המלא של הרכוש הנפרד שבבעלותו ו/או שרשום על שמו והמוגדר בהסכם זה כ"רכוש נפרד", **וכן רכוש בר רישום שיירכש ו/או יתקבל בעתיד ויירשם על שם צד אחד, אך נרכש בכסף משותף – כל אחד לפי חלקו.**
      2. יתרת הכספים והנכסים שיהיו קיימים לצדדים בעת פקיעת הקשר ביניהם חו"ח, יאוזנו בין הצדדים ויחולקו ביניהם בשווה ו/או בהתאם להסדרים מיוחדים הקבועים בחוק ובכפוף להסדרים בהסכם זה.
      3. חובות והתחייבויות שיהיו לצדדים במשותף או למי מהם בנפרד יחולקו ביניהם באופן שווה על דרך האיזון, למעט חובות והתחייבויות בגין רכוש נפרד. חובות ו/או התחייבויות של מי מהצדדים חב בהם לפני הנישואין - יישארו של הצד שחב בהם מלכתחילה.

**רכוש נפרד**

1. הצדדים מסכימים על הפרדה רכושית בכל הנוגע לרכוש הנפרד בכלל ומה שיפורט להלן באופן ספציפי. הצדדים מסכימים להגדרת הנכסים הבאים בתור "**הרכוש הנפרד**" או **"הנכסים הנפרדים"**:
   1. פרטי הרכוש המצוינים בסעיף 7 להלן;
   2. כל נכס ו/או כל זכות ו/או כספים שקיבל או שיקבל בעתיד מי מהצדדים בירושה ו/או במתנה לרבות זכייה;
   3. תשואות ו/או פירות ו/או רווחים ו/או השבחה מכל מין וסוג שהוא בגין הרכוש הנפרד הנ"ל.
2. **מוצהר ומוסכם בזאת כי הרכוש המפורט להלן הינו רכוש נפרד, על פירותיו ו/או חליפיו** אשר לא יאוזן אם יפקע הקשר, חס וחלילה:
   1. רכוש נפרד של ----:
      1. חשבון מספר ------ בבנק ----- -- סניף --- ------- או חליפו;
      2. רכב מסוג -----;
      3. זכויות הקניין הרוחני, נכסי קריירה, מוניטין, כושר ופערי כושר השתכרות מכל מין וסוג שהוא, בכל דרך או צורה.
   2. רכוש נפרד של ----:
      1. הדירה לרבות פירותיה, השבחתה וחליפיה;
      2. חשבון ---- בסניף ---- בנק --;
      3. רכב מסוג ---- --- או ----;
      4. זכויות הקניין הרוחני, נכסי קריירה, מוניטין, כושר ופערי כושר השתכרות מכל מין וסוג שהוא, בכל דרך או צורה.
3. **הצדדים מסכימים כי אופן השימוש בנכסים הנפרדים יהיה כדלקמן**:
   1. הרכוש הנפרד ימשיך להיות רכושו הבלעדי של כל צד בנפרד והוא יהיה רשאי לנהוג ברכוש הנפרד השייך לו, להעבירו, ולקבל ביחס אליו כל החלטה, לפי שיקול דעתו הבלעדי, בכל עת ובכל דרך שהיא.
   2. הצדדים מצהירים ומבהירים בזאת כי כל התנהגות ו/או מצג של כל צד בכל דרך ובכל צורה שהיא לא ייצרו ולא יקנו זכויות או חובות ברכוש הנפרד של הצד השני, לרבות שימוש רציף ושוטף באותו רכוש נפרד – בלא כל קשר לזמן השימוש המשותף וכיוצא בזה.
   3. מוסכם כי מגורים בעבר, בהווה ובעתיד של הצדדים בדירה שהיא נכס נפרד של מי מהצדדים, לא יקנה לבן הזוג השני זכויות בעלות או כל זכויות אחרות בנכס, בשום דרך ו/או צורה ולא תקום טענה בעניין זה מכל מין ו/או סוג שהוא, לרבות טענות שיתוף ספציפיות – שיתוף יחול אך ורק בכפוף להסכם שיתוף ספציפי, שייערך ייחתם מראש ובכתב.
   4. תשלום משכנתאות או התחייבויות אחרות בגין נכסים נפרדים על ידי הצדדים במשותף או על ידי בן הזוג שאיננו בעל הנכס – לא יקנו לבן/ת הזוג שאיננו/ה בעל הנכס כל זכויות בנכס הנפרד.
   5. כל תחלוף של הנכסים/הרכוש הנפרד בכל עת ומכל סוג שהוא יהיה שייך אף הוא, במלואו, אך ורק לבעלים של כל אחד מהנכסים הנפרדים, וכל תמורה שתתקבל מתחלוף כאמור, תיחשב אף היא כנכס נפרד, והסדרים שחלים ל רכוש נפרד לפי הסכם זה – יחולו גם עליו.
   6. ככל שתיעשה השבחה של רכוש נפרד של מי מהצדדים על ידי כספים משותפים ו/או כספים של הצד השני, יוכלו הצדדים לערוך הסכם נפרד ספציפי בנוגע לאותו נכס, בו ייקבע מנגנון חלוקה ו/או שיפוי למקרה של פקיעת הקשר או למקרה של מכירת הנכס המושבח.

**אם לא יעשו כן, לא יוכל מי מהצדדים לדרוש שיפוי או החזר עבור ההשבחה כאמור, בכפוף להסכם זה:**

* + 1. מובהר כי בעת פירוק שיתוף בנכס משותף, אם יהיה, יהיה חלקו של כל אחד מהצדדים לפי הרישום כאמור;
    2. הצדדים מסכימים כי ברירת המחדל לגבי חוב ו/או השבחה שבוצעה ברכוש נפרד – יחול בה שיתוף מחצה על מחצה – ללא קשר במי שילם את התשלום בפועל
    3. רכוש נפרד ייהפך לרכוש נפרד במקרה של הסכמה מראש ובכתב ו/או תשלום מתוך החשבון המשותף;

**הסדרים מיוחדים**

1. **חשבונות בנק**:
   1. **חשבון בנק משותף**: בעת חתימת הסכם זה, לצדדים חשבון בנק משותף (פרטים -------------להלן: "**החשבון המשותף**"). **בחשבון** המשותף יחול שיתוף מלא, ובגינו יחולו ההסכמות הבאות:
      1. לחשבון המשותף יופקד סכום כפי שיוסכם על הצדדים מעת לעת;
      2. כל הזכויות והחובות, מכל מין וסוג שהוא, בחשבון המשותף הינן רכוש המשותף של הצדדים בחלקים שווים, ולא משנה יחס ההפקדה ביניהם;
      3. מהחשבון המשותף ישולמו הוצאות שוטפות של משק הבית, הוצאות משותפות של הצדדים והוצאות אישיות של כל אחד מהם, בהסכמה.
   2. **חשבונות בנק אישיים ונפרדים**: מוסכם כי כל הצדדים ימשיכו לנהל חשבונות בנק אישיים שייחשבו רכוש נפרד, גם לצורך ניהול הנכסים הנפרדים של מי מהם (למשל - תשלומי משכנתאות או הפקדת פירות בגין רכוש נפרד) ו/או לצורך הפקדת מתנות ו/או ירושות ו/או המשך עמידה בהתחייבויות ו/או המשך קבלת הכנסות וזכויות מכל מין וסוג שהוא.

* 1. **רכבים**: מצב הרישום של הרכב מעיד על הבעלות. ככל שיחליטו הצדדים להיפרד כל צד יישאר עם רכבו הקיים או חליפו.
  2. **בני הזוג מתחייבים** לנהוג בתום לב, בנאמנות ובשקיפות מלאה בניהול החשבון המשותף ו/או חשבונות בנק אישיים ע"ש מי מהם, וכן לגבי כל ענייני הרכוש ומצהירים הצדדים כי כל התכולה ו/או הרכוש ו/או הכספים ו/או הנכסים הרשומים והמצוינים בהסכם זה ואף אם לא אוזכרו ורשומים ע"ש מי מהצדדים – שייכים אך ורק לאותו הצד, ולצד השני לא תהיה כל אפשרות תביעה ו/או זכות בהם – מכל מין ו/או סוג שהוא.

1. **קרנות, קופות וזכויות פנסיוניות, ביטוחיות ואחרות ממקום העבודה**:

מוסכם בזאת כי יחול שיתוף בהתאם לחוק. הצדדים יעדכנו מוטבים בקרנות השונות ומה שייקבע בהן, הוא הדין שיחול.

1. **XXX הכלב**:

לצדדים כלב בשם XXX אשר נרכש מכסף משותף. הצדדים ידאגו לטובתו ולרווחתו...

**שיקום הקשר, הליכי פירוד ופקיעת הקשר**

1. **מנגנון שיקום מערכת היחסים**
   1. הצדדים קובעים בזאת, שאם בעתיד במהלך חייהם המשותפים, יתגלעו קשיים ולא תצלח דרכם הזוגית, חס וחלילה, לכל צד קיימת הזכות לפנות לצד השני בעל פה, ולהודיעו על רצונו בשיקום מערכת היחסים, בטרם פירוד בפועל (להלן: "**שיקום הקשר**").

* 1. במקרה כאמור לעיל, מסכימים ומתחייבים הצדדים לעשות מאמץ אמיתי ולהידבר ביניהם כדי להמשיך בחייהם המשותפים. לצורך כך, יתנו תקופת זמן בת 30 ימים במהלכן יקיימו לפחות פגישה אחת עם יועץ זוגי/ רגשי / מטפל משפחתי, אשר נמנה על קהילת הלהט"ב.
  2. במידה ולא יצלח תהליך שיקום הקשר, ומי מהצדדים – יחד או לחוד - יחליט להיפרד בהודעה לשני, בכתב, על רצונו בפירוד – ייפרדו הצדדים בפועל (לעיל ולהלן: "**הודעת ההפסקה**").

הצדדים מצהירים בזה כי רצונם במנגנון פירוד ליברלי ומהיר, ולשם כך יפעלו במהירות אם חלילה יגיעו להודעת הפסקה.

* 1. **"מועד פקיעת הקשר**" יהיה המועד בו ניתנה הודעת ההפסקה על ידי מי מהצדדים על רצונו בפירוד, או המועד בו יחליטו הצדדים בהחלטה משותפת להיפרד או מועד פטירת מי מהצדדים, חס וחלילה.
  2. הצדדים מתחייבים לפעול לסיום הפירוד המלא בתוך 90 יום ממועד פקיעת הקשר, בהתאם למנגנון המפורט להלן.
  3. **דירת המגורים**: ככל שיתגוררו הצדדים בדירה שהינה נכס נפרד של מי מהם - בן הזוג שאיננו בעל הנכס יפנה את הדירה בתוך 90 יום ממועד פקיעת הקשר. דירה הרשומה על שניהם – יפנו לבית המשפט או בהסכמה.
  4. **תכולת הדירה:** בעת הפירוד, תתבצע חלוקה של התכולה המשותפת (שתכלול את כל פרטי התכולה שרכשו הצדדים במהלך חייהם המשותפים) – לפי מי שרכש, וכן בצורה מוסכמת ביניהם לגבי פריטים שנרכשו במשותף.
  5. **איזון משאבים ופירוק שיתוף:** הצדדים ימנו שמאי ואקטואר לפי העניין בתוך 30 ימים, בהסכמה, לצורך סיום יחסיהם בצורה מכובדת, יעילה ומהירה.
  6. XXX הכלב: זמני שהות....

**פתרון מחלוקות ומנגנון פירוד**

1. הצדדים מכירים בחשיבות של הגעה להסכמות בדרכי שלום בכל עניין הנוגע לפירוד, והם מתחייבים בזאת לעשות כל מאמץ לקיים הידברות מכובדת ביניהם, בדרך נאותה, על מנת ליישב מחלוקותיהם בדרכי שלום ובנועם באמצעות בקשה ליישוב סכסוך בבית המשפט לענייני משפחה או באמצעות עו"ד **\_\_\_\_\_\_\_\_\_**, שיגשר ביניהם.
2. במהלך תקופת שיקום הקשר ו/או תקופת הפירוד, עד לחתימת הצדדים על הסכם פירוד או פירוד בהתנגדות, מוסכם על הצדדים כי יחולו ההסדרים הבאים:
   * 1. לעניין החשבון משותף, הצדדים ימשיכו להפקיד לחשבון זה את הסכומים כפי שהיו טרם הפירוד - כפי שנהגו במהלך חייהם המשותפים, לפני שיקום הקשר במשך 90 ימים לאחר הפירוד – תוך כדי טיפול בסיום מסודר ומוסכם של יחסיהם הממוניים;
     2. הצדדים יתנו הוראה בחשבון הבנק אשר תגביל כל הוצאה בחשבון הבנק שמעל סכום מסוים, עליו יסכימו ביניהם, בחתימת שניהם כאחד;
     3. אף אחד מהצדדים לא יעשה כל העברה (דיספוזיציה) בנכסים וכספים, פרט לנכסים נפרדים כהגדרתם בהסכם זה, ללא הסכמת הצד השני מראש ובכתב;
     4. אף אחד מהצדדים לא ייקח הלוואה או התחייבות כספית כלפי צד ג' ללא הסכמת הצד השני מראש ובכתב, אלה אם בכוונתו כי ההתחייבות תהיה שלו בלבד.
3. הצדדים מצהירים ומתחייבים כי ברירת המחדל, בקרות מצב שבו נדרשת החלטה משותפת לפי הסכם זה וזו לא מסתייעת – יפנו הצדדים לעו"ד **\_\_\_\_\_\_\_\_\_** שיכריע, והחלטתו תהיה בתוקף כהחלטת בורר. **בהסכמת שניהם מראש ובכתב** – יוכלו לפנות לגורם אחר.
4. בענייני הורות, יפנו הצדדים לפתור מחלוקות לפחות לפגישה אחת אצל מגשר, לאחר מכן פגישה אחת במסרגרת הליך גשת"פ ורק לבסוף לבית המשפט המוסמך.

**כללי**

1. הצדדים מצהירים וקובעים בזאת בקרות חו"ח אירוע, אשר יפגע בכושר תפקודו של אחד מהם, תוך פגיעה בכושר השיפוט ו/או ביכולת שיקול דעת, לרבות מחלה ו/או נכות (להלן: "**הצד החולה**"), הצד השני (להלן: "**הצד הבריא**") יהא בעל הרשאה להחליט בעניין הטיפול הרפואי שיינקט בצד החולה, ויקבל חופש פעולה בנוגע לרכושו של הצד החולה, כל עוד יעשה בו פעולות לטובת הצד החולה, למעט ברכוש המוגדר נפרד לפי הסכם זה. כמו כן, יקבל הצד הבריא חופש החלטה מלא בעניינים הקשורים בניהול משק הבית המשותף, בהתאם לעקרונות שנקבעו בהסכם זה. זאת, עד שיחזרו לצד החולה כושר השיפוט ויכולת שיקול הדעת.
2. הצדדים מנועים מלטעון לשינוי הסכם זה בעל פה ו/או בהתנהגות ו/או במצג כלשהו, וכן מצהירים כי פרט לאמור בהסכם זה אין להם כל טענות ומענות ו/או תביעות מכל מין וסוג שהוא ואם היו כאלה הרי שהם בטלים ומבוטלים והם מוותרים עליהם, הן כלפי העבר והן כלפי העתיד – והכל בכפוף לאמור בהסכם זה.
3. על הסכם זה, ועל יחסי הממון בין הצדדים יחול החוק והדין הישראלי בלבד.

1. הצדדים מאשרים כי עשו הסכם זה מרצון טוב ובהסכמה חופשית, וכי הוא הוסבר להם והם הבינו את תוכנו ואת המשמעות המשפטית שלו, כאשר לצורך גיבושו נפגשו עם עורך ההסכם, ובהמשך, לאחר שהעירו על טיוטא שקיבלו בדוא"ל, בצירוף הודעה שהם יכולים להעיר על ההסכם ולהתייעץ לגביו עם מי שיחפצו – נפגשו למפגש דיון בנקודות שבמחלוקת וחתמו על ההסכם.

1. הובהר לצדדים והם מודעים לכך שאין בהסכם זה כדי להתייחס לענייני הורשה.
2. הצדדים הסכימו כי עו"ד **\_\_\_\_\_\_\_\_\_** יערוך עבורם את ההסכם, נמסר להם כי זכותם להיוועץ בעו"ד נוסף בטרם החתימה על ההסכם.
3. הצדדים עותרים לכבוד בית המשפט לענייני משפחה לאשר הסכם זה לפי הסמכות הנתונה לו בסעיף 3(ג') לחוק בית המשפט לענייני משפחה.

**ולראייה באו הצדדים על החתום**:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**---- ----**