**טופס 6**

**(תקנה 12)**

**בקשה לסעד דחוף שלא בדרך בקשה ליישוב סכסוך לפי תקנה 12 לתקנות להסדר התדיינויות בסכסוכי משפחה, התשע"ו – 2016**

**בערכאה השיפוטית:**

**בבית המשפט לענייני משפחה**

**בתל אביב - יפו**

**תאריך: 24.8.2021**

**מס' תיק: י"ס \_\_\_\_\_\_\_\_\_\_\_\_\_\_\_\_\_\_\_**

**בעניין שבין המבקשת:**

**XXX**

ע"י ב"כ עו"ד אורלי מנע-שני מ.ר 13794

מרח' כנרת 5, בני ברק, מגדל בסר 3

טל' 03-5750304 פקס' 03-5750305

דואר אלקטרוני: [orly@getready.co.il](mailto:orly@getready.co.il)

**לבין המשיב:**

**XXX**

מרח' XXX

טל' נייד: XXX

מוגשת בזה בקשה לסעד דחוף ביחד עם בקשה ליישוב סכסוך לפי סעיף 3(ז)(1) לחוק להסדר התדיינויות בסכסוכי משפחה (הוראת שעה), התשע"ה-2014 (להלן – התקנות)

קיימים עניינים נוספים ביני ובין המשיב מלבד אלה המפורטים בבקשה זו לסעד דחוף שברצוני ליישבם עם המשיב וידוע לי כי לשם כך עלי להגיש גם בקשה ליישוב סכסוך לפי תקנה 2 לתקנות להסדר התדיינויות בסכסוכי משפחה (הוראת שעה), התשע"ו-2016.

ידוע לי כי לאחר הדיון בסעד הדחוף עלי להודיע ליחידת הסיוע אם יש צורך בבקשה ליישוב סכסוך.

**סוג הסעד הדחוף:**

בקשה לסעד דחוף בעניין הבטחת קשר של קטין עם כל אחד מהוריו, במקרים חריגים שבהם המתנה לפגישת המהו"ת הראשונה תגרום נזק של ממש לצדדים או לילדיהם.

סיבת הדחיפות: 

1. המבקשת מנותקת מילדיה המסרבים לפגוש בה מזה כחודש ימים.
2. המבקשת והמשיב נישאו ביום ולהם שני ילדים קטינים: XXX בן 10 וXXX בת 9 (להלן: **"הקטינים"**).
3. לאורך שנות נישואיהם גרו הצדדים אצל הורי המבקשת ביחידה נפרדת (להלן: **"הדירה**"), עברו עליות ומורדות אשר כללו, בין היתר, גם פרידות לפרקי זמן ארוכים, טיפול ברווחה, טיפול זוגי, טיפול של המשיב בשליטה בכעסים, ועוד.
4. המשבר האחרון אירע בחודש ינואר האחרון, עת המשיב עזב את הדירה ביחד עם הקטין איציק ושכר לעצמו דירה בעיר XXX.
5. מאותה עת החל המשיב להסית את הקטינים כנגד אמם עד כדי כך שהבן XXX בן ה-10 ביטל מבחינתו את קיומה של המבקשת ומשפחתה ומסרב להיפגש עמה.
6. מתוך רצון לשקם את התא המשפחתי, נענתה המבקשת לבקשת המשיב לשוב ולגור עמו בדירה ששכר והיא עברה לדירתו ביחד עם הבת XXX.
7. משך מס' חודשים טופלו הצדדים אצל ד"ר XXX, ואולם הטיפול כשל והיחסים לא השתפרו.
8. בחלוף כשלושה חודשים של מגורים משותפים, מריבות בלתי פוסקות שכללו התקפי זעם מצד המשיב גם בנוכחות הילדים, נאלצה המבקשת להציל את עצמה נפשית וחזרה להתגורר בדירה בבית הוריה ואילו שני הקטינים נשארו להתגורר עם המשיב.
9. המבקשת והמשיב הסכימו על חלוקת זמני שהות שווים ומשמורת משותפת, ואולם בפועל הסדר זה לא רק שאינו מתקיים, אלא שהמבקשת נותקה כליל מילדיה אשר מוסתים קשות ע"י האב שמשמיץ את האם בכל הזדמנות, מדבר אליה בגסות, והאם אינה רואה את ילדיה.
10. האם מנסה בלי סוף ליצור קשר עם ילדיה בטלפון ובהודעות, ואולם הילדים לא עונים לטלפונים, מסננים אותה, הבת לא עונה להודעות וההתכתבות עם הבן איציק מבהירה את רמת ההסתה, כשהאב מדבר מגרונו של הבן, מצ"ב תכתובת מסומנת 1.
11. כך, המבקשת ממשיכה בניסיונותיה לצור קשר עם ילדיה וכאשר אלו לבסוף עונים לה, תשובתם קבועה: אם היא רוצה לדבר, שתחזור לבית בו הם גרים עם המשיב, אם ברצונה לבלות עימם עליה לחזור לבית של המשיב, אם היא מעוניינת לפגוש אותם, עליה לחזור הביתה.
12. עוד במהלך החיים המשותפים, שלח האב את הקטין איציק לצלם הודעות מהטלפון של המבקשת ועירב אותו בסכסוך לפרטי פרטים.
13. הקטין XXX, רק בן 10, מנהל את מלחמת אביו מול אימו, מביע כעס רב כלפי המבקשת ואף אמר לה **"אני לא מדבר עם מי שפגע באבא שלי" או "את XXX (שם משפחתה של המבקשת) בחיים לא תהיי XXX ( שם משפחתו של האב- המשיב), את יכולה לארוז את הדברים שלך וללכת מפה", "את רוצה להזמין לאבא משטרה"** ; **"יש לך בית למה הלכת לאמא שלך"; "יאללה תעופי מפה, מי את בכלל"**, ועוד שלל אמירות קשות וXXX מעביר את המסרים שהוא שומע מאביו לאימו.
14. הבת XXX, בת 9, הפסיקה לענות להודעות של אמה והמבקשת ממשיכה לשלוח לה הודעות אהבה אולם היא לא עונה לה ומסרבת להיפגש עמה..
15. הקטינים מסרבים להיפגש עם אמם, אלא אם היא תחזור הביתה או מתנים את הפגישה עמה "רק אם אבא בא".
16. הניתוק מילדיה קשה מנשוא והמבקשת לא יודעת את נפשה מרוב צער.
17. המבקשת מתגעגעת געגועים עזים לילדיה ומבקשת מכב' בית המשפט לקבוע הסדרי שהות שווים בינה לבין הקטינים.
18. באם לא תינתן החלטה שיפוטית בעניין לאלתר, האב ימשיך בהסתה הפרועה, הנתק בין המבקשת לילדיה יימשך והנזק לקשר של האם וילדיה יהיה בלתי הפיך.
19. **אשר על כן מוגשת בקשה בהולה זו לסעד דחוף וכב' בית המשפט מתבקש לקבוע הסדרי שהות בין האם לילדיה באופן שבימים ראשון ושלישי הקטינים ישהו עמה, שני ורביע עם אביהם וחמישי שישי שבת לסירוגין, כל פעם עם הורה אחר.**

אסמכתאות מצורפות לעניין הבקשה ודחיפותה: 

* העתק הודעות ווטצאפ – התכתבות בין האם לילדיה, מסומנת 1

1. **פרטי המבקש: XXX**

מס' זהות: 

תאריך לידה:

כתובת: 

טל' בבית:        \_\_\_\_\_\_\_\_\_\_\_

נייד: 

טל' בעבודה: 

מקום העבודה: 

כתובת העבודה:  פרטי בן הזוג ימולאו לגבי בן הזוג המשיב.

* בתביעה בעניינו של קטין באמצעות הורהו ימולאו הפרטים של אותו הורה נוסף על פרטי הקטין.
* בתביעה עצמאית של קטין באמצעות אפוטרופוס לדין או עורך דין, ימולאו פרטי שני ההורים, נוסף על פרטי הקטין.

1. **פרטי המשיב:****XXX**
2. מס' זהות:
3. תאריך לידה:

כתובת:

טל' בבית:        \_\_\_\_\_\_\_\_\_\_\_

נייד:

טל' בעבודה:   \_\_\_\_\_\_\_\_\_\_\_\_

מקום העבודה:        \_\_\_\_\_\_\_\_\_\_\_\_

כתובת העבודה:  \_\_\_\_\_\_\_\_\_\_\_\_

1. **ילדים אם הסעד הדחוף נוגע להם:**

שם:        XXX

מס' זהות: 

תאריך לידה: 

מקום מגורי הילד: 

שם:        XXX

מס' זהות:

תאריך לידה:

מקום מגורי הילד:

**3.        הצהרה**

אני החתום מטה XXX, מס' זהות XXX , לאחר שהוזהרתי כי עלי לומר את האמת כולה ואת האמת בלבד, וכי אם לא אעשה כן אהיה צפוי לעונשים הקבועים בחוק, מצהירה בזה לאמר:

אני המבקשת: XXX

תצהירי זה ניתן לתמיכה בבקשה לסעד דחוף בתיק: \_\_\_\_\_\_\_\_\_\_\_\_ 

האמור ידוע לי בידיעה אישית/לפי מיטב ידיעתי ואמונתי/נסמך על אסמכתאות

אני מצהירה בזה כי תוכן תצהירי זה אמת

חתימה \_\_\_\_\_\_\_\_\_\_\_\_\_\_\_\_\_\_                                  תאריך \_\_\_\_\_\_\_\_\_\_\_\_\_\_\_\_

אישור

אני החתום מטה \_\_\_\_\_\_\_\_\_\_\_\_\_\_, מאשרת בזה כי ביום  \_\_\_\_\_\_\_,    הופיעה לפני \_\_\_\_\_\_\_\_\_\_\_, המוכר/ת לי אישית/שזיהיתי אותה לפי מס' זהות,  ולאחר שהזהרתיה כי עליה לומר את האמת וכולה ואת האמת בלבד, וכי תהיה צפויה לעונשים הקבועים בחוק אם לא תעשה כן, אישרה נכונות הצהרתה דלעיל, וחתמה עליה בפני.

חתימת מקבל התצהיר \_\_\_\_\_\_\_\_\_\_\_\_\_\_\_\_\_