סט ייצוג ידב"ץ (ידוע/ה בציבור) \*לפי מספר הליך ר"ת ההליך NO-MM-YY" סה"כ שכ"ט לתחילת ייצוג 110,000 ₪ (לכל הסכומים יש להוסיף מע"מ כדין)

א. כללי:

א.1. מוסכם, כי תחילת הייצוג עם חתימה על הסכם זה ועל ייפוי הכח המצורפים לו ובכפוף להסדרת התשלום בהתאם לנוהלי החברה.

א.2. הובהר ללקוח/ה והוסכם על ידו/ה, כי החברה מנווטת את ההליכים המשפטיים הדרושים, לפי שיקול דעת מקצועי בלעדי וזהו תנאי יסוד בהסכם זה.

א.3. כתבי טענות/ בקשות/ תגובות בעניין ההליכים המשפטיים, יוגשו לאחר שהלקוח/ה קיבל/ה אותם לעיון ואישר/ה אותם טרם הגשתם. הלקוח/ה מתחייב/ת להיות זמין ולהגיב למסמכים שיישלחו אליו/ה מאת החברה, בתוך עד שלושה ימי עבודה, אלא אם סוכם אחרת .

א.4. הייצוג הינו כמפורט בהסכם זה בפרק ב' (הטיפול המשפטי, להלן: "ההליך"), או חלק ממנו. עבור כל ייצוג בהליך נוסף/אחר – ת/יחתום הלקוח/ה על אישור הרחבת ייצוג (להלן: "הרחבת ייצוג").

ב. הטיפול המשפטי (כולו או חלק ממנו, לפי הצורך), ופירוט העלויות המינ' לפריט:

ב1. טיפול בבקשה לצו ירושה/קיום צוואה מטעם הלקוח/ה (5,500 ₪);

ב2. טיפול בהתנגדות לצו קיום צוואה/צו ירושה לגורם הרלוונטי (בימ"ש משפחה/בד"ר/רשם הירושה), מטעם הלקוח/ה (20,000 ₪);

ב3. טיפול בתשובה להתנגדות שהוגשה נגד הלקוח/ה (20,000 ₪);

ב4. טיפול בתביעה לסעד הצהרתי בדבר היות הלקוח/ה ידוע/ה בציבור לצורך רכוש (50,000 ₪);

ב5. טיפול בתביעה למזונות מן העזבון (20,000 ₪);

ב6. טיפול בתביעה למינוי מנהל עזבון (20,000 ₪);

ב7. טיפול בהליכי ביניים (בקשה/תשובה/תגובה וכו') במסגרת ההליך לרבות גילויי מסמכים, מינוי מומחים וכיוב' (כלול במחיר הפריט);

ב8. מו"מ להסכם בקשר להליך (25,000 ₪);

ב9. יעוץ שוטף ללקוח/ה בקשר להליך (כלול במחיר הפריט);

ג. שכר הטרחה ישולם בהתאם לקבוע במדיניות התשלום של החברה (בתחתית מסמך זה) והינו עבור תקופת שירות של עד שמונה עשר (18) חודשים מתחילת הייצוג (להלן: "התקופה הראשונה") או סיום ההליכ/ים בערכאה ראשונה – לפי המוקדם;

• בתום התקופה הראשונה, מתחייב/ת הלקוח/ה לשלם תשלום חודשי קבוע בשיעור של 5% משכ"ט במסמך זה לכל חודש נוסף או חלק ממנו עבור המשך ניהול ההליך/ההליכים (להלן: "תקופה שנייה").

• שכ"ט כולל שירות משפטי בפריטים בפרק ב' לעיל, אך אינו כולל ייצוג בדיונים או טיפול בהליכים נוספים - אילו ישולמו בנוסף לשכ"ט.

• מובהר ומוסכם כי שכר הטרחה הכולל שישלם הלקוח/ה, לא יקטן מ-6% (שישה אחוזים) + מע"מ משווי כל זכות ו/או נכנס ו/או טובת הנאה מכל מין ו/או סוג שהוא שיפסקו לטובת הלקוח/ה, שמקורם בעזבון המנוח/ה.

בכל מקרה של סיום ייצוג, מכל סיבה שהיא הלקוח/ה י/תשלים את ההפרש בין שכר הבסיס לאמור בסעיף זה, ולא פחות מ-180,000 ₪.

• שכ"ט בגין הופעה לדיון, כדלקמן:

בגין כל דיון בפני ערכאה שיפוטית דיונית (בית משפט/בית דין רבני) / גישור עד 3 שעות ישולם סך של 2,750 ₪ (להלן: "דיון רגיל");

+ ללא תוספת תשלום לייצוג מחוץ לתל אביב;

+ ללא תוספת תשלום עבור ייצוג של יותר מעו"ד אחד של החברה;

בגין ייצוג בדיון מסוג "הוכחות" או "קדם מורחב" או בפני ערכאה שאינה דיונית (מחוזי/עליון/בית דין רבני גדול) או בדיון רגיל שנמשך מעל לשלוש שעות ישולם סך של 5,500 ₪\*;

• שכר הטרחה לתקופה הראשונה או השנייה כולל את כל השירות המשפטי בהליך, לרבות ערעורים/בר"ע (עד 1 בזמן נתון) ואינו כולל דיונים והוצאות לקוח/ה ו/או הפקדת ערבות וכמפורט בסעיף ד' להלן (במידה ולאחר בקשה בכתב להגיש ערעור או בר"ע (בקשת רשות ערעור) הלקוח/ה ת/יבקש לחזור בו/ה מכל סיבה שהיא, אזי ישלם הלקוח/ה סך של 15,000 ₪ בגין ערעור או 7,500 ₪, בגין בקשת רשות ערעור.

ג.2. הוסבר ללקוח/ה והוסכם על ידו/ה, כי שכר הטרחה לו התחייב/ה – תקופה ראשונה ותקופה שניה – ישולם על ידה/ו ללא קשר או תלות בקיצור משך ההליכים וכיוב'. כך שאף במקרה של פשרה ו/או סיום במו"מ ו/או סיום ייצוג ו/או מחיקת ההליך ובכל דרך שהיא - הפסקת הייצוג לא תיגרע מזכות החברה לשכ"ט המלא.

ג.3. הלקוח/ה מצהיר/ה, כי הוא/יא מבין/ה ומסכים/ה, שבמקרה בו תפסוק הערכאה השיפוטית הדנה בהליך שכר טרחה או הוצאות לטובתו/ה (להלן: "תשלומי הזכות"), ישולמו תשלומי הזכות, תחילה, לידי החברה.

מוסכם, כי אם תעמוד לחובת הלקוח/ה יתרה לתשלום על פי הסכם זה, רשאי/ת החברה לקזז מתוך תשלומי הזכות את היתרה לתשלום, כאמור וכל סכום שיוותר לאחר הקיזוז, יושב ללקוח/ה על ידי החברה.

ד. הוצאות לקוח/ה (עד 1,000 ₪ לחודש, מאושר מראש):

מלבד האמור לעיל, ישולמו בנוסף ועם הצגת דרישה לכך, הוצאותיך לרבות: אגרות ו/או נסיעות ו/או חניה ו/או צילומים ו/או כריכה ו/או דגלול ו/או הדפסה לצד ג' (המצאה/בימ"ש/מומחה וכו') ו/או דואר מכל סוג ו/או תקשורת ו/או שירותי שליחים ו/או מסירות אישיות ו/או צילומים מיוחדים ו/או שכר עדים ומומחים חיצוניים, וכל הוצאה אחרת הנדרשת ע"מ לקדם את ההליך המשפטי וכו'. עלות הדפסה צבעונית 4 ₪ ו-שחור/לבן 1 ₪, לעמוד.

הלקוח/ה מתחייב/ת לפרוע חוב בגין החזר הוצאות לקוח/ה בתוך עד 7 ימים מיום דרישת התשלום, אחרת ייחשב הדבר להסכמה להפסקת ייצוג.

כל חיוב ותשלום שכ"ט או הוצאות לקוח/ה יבוצע בהתאם לנוהלי החברה. איחור בתשלום של מעבר ל-7 ימים ייחשב כהסכמה להפסקת ייצוג, מבלי לגרוע מזכות החברה למלוא החוב, ולרבות זכות קיזוז מכספים המוחזקים ע"י החברה - אם ישנם כאלה.

מובהר כי בסיום ייצוג, הלקוח/ה רשאי/ת לקבל לידיו/ה את החומר המשפטי שלו/ה בתוך 30 ימים, בכפוף לכל דין. מוסכם על הלקוח/ה שהחברה רשאית לבער את החומר המשפטי שלו/ה בחלוף 45 ימים מסיום השירות המשפטי ע"י החברה.